tartuNLP/wikipedia-smugri-20251201 huggingface dataset:
Björn Kuipers

Björn Kuipers (sündinud 28. märtsil 1973 Oldenzaalis) on Hollandi jalgpallikohtunik, kes peamiselt vilistab Eredivisie mänge.
24. augustil 2011 oli Björn Kuipers kohtunik UEFA superkarika finaalmängul FC Barcelona ja FC Porto vahel, mis lõppes Hispaania klubi võiduga 2:0.
Björn Kuipers vilistab ka rahvuskoondiste mänge. Ta määrati 2012. aasta Euroopa meistrivõistluste valikturniiri "play-off"'i Iirimaa - Eesti kohtumise peakohtunikuks. Mäng toimus 15. novembril 2011 ja lõppes 1:1 viigiga.
Poks 1960. aasta suveolümpiamängudel

17. suveolümpiamängude võistlused poksis peeti 25. augustist kuni 5. septembrini Roomas Itaalias. Võistluspaik oli Palazzo dello Sport (praegu PalaLottomatica), võisteldi kümnes kaalukategoorias.
Osalejad.
Võistlustel osales 281 võistlejat 54 riigist. Vanim osaleja oli Francis Kisekka (Uganda; sündinud 22. detsembril 1926) ning noorim osaleja oli William Meyers (Lõuna-Aafrika Liit; sündinud 23. juulil 1943). 
Val Barkeri karikas.
Val Barkeri karika parima tehnikaga poksijale sai II kergekeskkaalu (kuni 67 kg) kuldmedali- ja olümpiavõitja Giovanni Benvenuti (Itaalia).
Medalitabel.
Kokku sai medaleid 16 riigi või võistkonna võistlejad.
Punktitabel.
Kokku sai olümpiasüsteemi punkte 26 riigi või võistkonna võistlejad.
Kuusik

Kuusik on kuuse enamusega puistu.
Eestis leidub kuusikuid enam mandri idaosas; Lääne-Eestis on kuusikuid vähe. Kuusikud ja kuuse-segametsad kuuluvad tüübilt sageli laanemetsade hulka.
Lepik

Lepik on lepa enamusega puistu.
Lepikud on Eestis sõltuvalt lepaliigist kahte tüüpi:
Eesti metsadest 6,6% on hall-lepikud.
Pärnik

Pärnik ehk pärnamets on pärnaenamusega puistu.
Loodusliku uuenemise teel moodustunud pärnikuid on Eestis võrdlemisi vähe. Neid leidub näiteks Poruni jõe kaldal.
Saarik

Saarik on saare enamusega puistu.
Tõrva vallas Jeti külas asuv ohvrihiis Lindsi saarik on muinsuskaitse all.
Põltsamaa vallas asub Altnurga saarik.
Sarnas-lehiksammal

Sarnas-lehiksammal ("Plagiomnium affine") on tähtsamblaliste sugukonda lehiksambla perekonda kuuluv liik sammaltaimi.
Lehiksammal

Lehiksammal ("Plagiomnium") on tähtsamblaliste sugukonda kuuluv sammaltaimede perekond. 
Eesti liigid.
Eestis kasvab 7 liiki lehiksamblaid.
Radeon

Radeon on graafikaprotsessorite (GPU) ja muutmälude (RAM) kaubamärk, mille tootja on Advanced Micro Devices (AMD). AMD asutati 2000. aastal. Algul oli kaubamärgi nimeks ATI Radeon, kuid 2010. aastal nimetati see ümber AMD Radeoniks. HD 5000 seeriad kannavad ATI Radeoni nime, HD 6000 seeriad ja neist uuemad kannavad AMD Radeoni tootemärki.
Nomenklatuur.
ATI (ATI Technologies Inc. 1985–2006) annab igale kaardile nime põlvkonna, seeria ja jõudluse alusel. Esimene number näitab põlvkonda ja videokaardi seotust kiibiga. Teine number näitab seeria kvaliteeti põlvkonnas: 0400–0600 kodukino ja meedia jaoks, 0700 madala intensiivsusega mängudele (mängud, mis on üles ehitatud vanadele graafikamootoritele) või suure intensiivsusega mängudele madalamate seadistustega, 0800 suure intensiivsusega mängudele nagu "Crysis" või "Far Cry 2". 0900 on eriline tähistus, mida esmakordselt kasutas Radeon 5970. See viitab kahesüsteemsele kiibile või sisemisele ATI CrossFire kaardile. Kolmas number näitab suhtelist kvaliteeti. 5870 seeria toode on võimsam kui 5850 seeria toode. Tavaliselt on kõrgema seeria kaart alati suurema töötlusvõimsusega kui madalama seeria kaardid, isegi kui suhteline kvaliteet on parem.
Draiverid.
Windows.
ATI Radeoni graafikadraiverite paketti Windowsi operatsiooni süsteemide jaoks kutsutakse AMD Catalystiks.
Saadaval on mitteametlikud modifikatsioonid nagu Omega draiverid ja DNA draiverid. Tavaliselt koosnevad need draiverid eri draiveriversioonide segust, mille registri muutujad on muudetud. Neid draivereid reklaamitakse kui suurepärast pildikvaliteeti või tulemust pakkuvaid draivereid, kuid neil puudub igasugune toetus ja garantii, et nad töötavad korrektselt. Mõned draiveritootjad pakuvad ka modifitseeritud süsteemifaile riistvara entusiastidele, kes käitavad graafikakaarte suuremal võimsusel kui kaardi spetsifikatsioonid ette näevad.
MidnightBSD.
MidnightBSD toetab 2D- ja 3D-kiirendust Radeon R100 ja R200 jaoks ning R300 kiibistikke. See toetus sarnaneb FreeBSD ja Linuxi omaga.
AmigaOS.
Pärast AmigaOS 4 kasutuselevõttu said kasutajad osalise toetuse R100/R200 Radeoni kaartidele (Radeon 8500/9100 ei toeta 3D-d). AmigaOne X1000, mis tuli välja 2010, hõlmab R700 põhinevat GPU-d.
Kaartide margid.
AMD ei müü enam otseselt Radeoni kaarte jaemüügis. AMD müüb hoopis Radeon GPU-sid kolmanda osapoole tootjatele, kes ehitavad ja müüvad Radeonil põhinevat videokaarti OEM-i ja jaekaubanduse kaudu. Radeoni kaartide tootjate hulka kuuluvad Sapphire, XFX, Asus, Gigabyte, MSI, Biostar, Gainward, Diamond, HIS, PowerColor, Club 3D, VisionTek ja Force3D.
Signaaliprotsessor

Signaaliprotsessor (ingl "digital signal processor", lühend DSP) on spetsiaalne mikroprotsessor, mis töötleb signaale ja seda enamasti reaalajas (sündmuse tegeliku toimumise ajal). Tänapäeval põhinevad peaaegu kõik heli, pildi ja video salvestamise, ülekandmise ja säilitamise meetodid digitaalsel signaalitöötlusel. Töötlemiseks kulub teatav aeg, kusjuures signaal võib töötlustraktis hilistuda mikrosekundi osadest raadiotehniliste signaalide korral kuni sekunditeni tihendatud heli- ja videosignaalide korral.
Analoogsignaali töötlemiseks sisaldab signaaliprotsessor analoog-digitaalmuundurit (ADC) ja digitaal-analoogmuundurit (DAC). Digitaalse signaaliprotsessori eelis analoogsignaali otsese analoogelektroonika vahenditega töötlemise ees on signaalitöötluse algoritmi või selle parameetrite muutmise või teise vastu vahetamise hõlpsus, sest DSP puhul pole riistvaralisi muudatusi selle juures vaja teha. 
Digitaalse signaaliprotsessori võimalused.
DSP teeb võimalikuks signaali töötlemise operatsioonid, mida analoogkujul on raske või võimatu teha, näiteks
Andmetöötlus reaalaajas.
Audio- ja videosignaali korral on vaja jooksvalt (reaalajas) töödelda pidevalt muutuvaid andmeid etteantud edastuskiirusel. Sellest tulenevalt on DSP arhitektuuris mitmeid iseärasusi signaalitöötluse kiirendamiseks, eriti seoses selliste toimingutega, nagu digitaalne filtreerimine, Fourier' teisendus, autokorrelatsioon jt. Matemaatiliselt taanduvad need ülesanded reaalarvude mitmekomponendiliste vektorite elementide omavahelisele korrutamisele koos sellele järgneva korrutiste summeerimisega (nt digitaalsel filtreerimisel on filtri väljundsignaal võrdne summaga korrutistest, mille teguriteks on filtri koefitsiendid ja sämplid). Seepärast ongi signaaliprotsessorid optimeeritud just nimetatud operatsioonide kiirele teostamisele, kusjuures võetakse jooksvalt arvesse andmemassiivide elementide aadressid. Selleks rakendatakse mitmesuguseid meetmeid, näiteks
 
Ajaloost.
Esimene spetsiaalne protsessor digitaalsignaalide töötlemiseks FDP ("Fast Digital Processor") valmistati ettevõttes 1970. aastate algul ja see põhines von Neumanni arhitektuuril. Seejärel valmistati kiireks signaalitöötluseks kohasema Harvardi arhitektuuriga signaaliprotsessor LSP/2; selle koosseisu kuulus enam kui sada integraallülitust. Esimesed DSP-d ühel kiibil jõudsid saritootmisse 1980. aastate algul, tüüpilised esindajad Intel 2920, TMS32010 (Texas Instruments) ja µPD7720 (NEC).
Vaata ka.
Osalause

Osalause on liitlause moodustaja, millel on lausele iseloomulik ehitus. 
Osalaused saavad esineda vaid liitlauses. Liitlause on lause, mis sisaldab kahte või enamat osalauset. Osalaused on liitlauses kas alistusseos või rinnastusseoses. 
Ta nägi (pealause), "et uks avanes" (kõrvallause)"."
Pealause on osalause, mis võib esineda ka iseseisvalt: "Ta nägi". Kõrvallause on osalause, mille ülesanne on pealauset täpsustada: "uks avanes".
Kell sai kaks (osalause) "ja ma hakkasin minema" (osalause)"."
Puhta arengu mehhanism

Puhta arengu mehhanism (inglise keeles "Clean Development Mechanism", lühendatult CDM) on Kyoto protokolli kohaselt paindlike mehhanismide hulka kuuluv projektipõhine koostöö Kyoto protokolli I lisa tööstusriigi ja I lisa hulka mittekuuluva kliimakonventsiooni osalise vahel, et vähendada kasvuhoonegaasiheidet majanduslikult tõhusaimal viisil.
Heitkoguste vähendamise ühik

Heitkoguste vähendamise ühik ehk lühendatult HVÜ (inglise "emission reduction unit", lühendatult ERU) on kaubeldav ühik (inglise "trading unit") Kyoto protokolli ühisrakenduse projekti raames, kus see ühik võrdub ühe tonni vähendatud CO2 ekvivalendiga.
HVÜ kogus kantakse pärast kriteeriumidele vastavuse kontrollimist riiklikku kasvuhoonegaaside heitkoguste ühikutega kauplemise registrisse.
Heitkogustega kauplemine

Heitkogustega kauplemine (inglise "emissions trading") on kasvuhoonegaaside, peamiselt CO2 heitkogustega kauplemine kas riigi piires või rahvusvaheliselt.
Kauplemine lähtub Kyoto protokolliga osalistele lubatud kasvuhoonegaaside piirkogustest, mida käitajad võivad õhku paisata. Kui käitaja paiskab õhku piirkogusest vähem kasvuhoonegaase, siis võib ta piirkoguse ja tegeliku saastekoguse vahe maha müüa.
Kaubeldavad load

Kaubeldavad load (inglise "tradable permits" või "marketable permits") on majandushoob, mis võimaldab saavutada piirkonna kohta kehtestatud normatiivse saastekoormuse või loodusvara lubatava kasutuse määra, jagades load seal asuvate ettevõtete (või üksikisikute) vahel, kusjuures lube võib omavahel müüa ja osta.
Aluminotermiline reaktsioon

Aluminotermilised reaktsioonid on eksotermilised keemilised reaktsioonid, kus kasutatakse kõrgel temperatuuril redutseerijana alumiiniumi.
Kõige silmapaistvam näide sellest on termiidi reaktsioon alumiiniumi ja raua oksiidide vahel:
 Fe2O3 + 2 Al → 2 Fe + Al2O3
Ajalugu.
Aluminotermia sai alguse vene teadlase Nikolai Beketovi katsetest, kes tõestas, et kõrgel temperatuuril taastas alumiinium metallid nende oksiididest.
Ühisrakendus

Ühisrakendus (inglise "Joint Implementation") on üks Kyoto protokolli paindlikest mehhanismidest, mille eesmärk on vähendada kasvuhoonegaaside heidet investeerijariigi (doonori) ja vastuvõtjariigi koostöö tulemusena. 
Ühisrakenduse projektid on eelkõige suunatud taastuvate energiaallikate laialdasemale kasutuselevõtule ja energiatõhususele.
Vjatšeslav Malafejev

Vjatšeslav Aleksandrovitš Malafejev (vene keeles Вячесла́в Алекса́ндрович Малафе́ев; sündinud 4. märtsil 1979 Leningradis) on Venemaa jalgpallikoondise ja Peterburi Zeniti endine väravavaht.
Vjatšeslav Malafejev oli Peterburi Zeniti põhimeeskonna mängija 1999–2016.
Malafejev oli Venemaa meeskonnas UEFA Euro 2008 turniiri ajal, aga ei mänginud ühtegi mängu.
Roman Širokov

Roman Nikolajevitš Širokov (vene keeles "Рома́н Никола́евич Широ́ков"; 6. juulil 1981 Dedovskis) on endine Venemaa jalgpallur, kaitsev poolkaitsja.
Ta mängis klubikarjääri jooksul mitmes Venemaa klubis, näiteks Peterburi Zenit, Moskva CSKA, Kaasani Rubin ja FK Himki.
Debüüdi rahvuskoondises tegi ta 28. märtsil 2008 sõprusmängus Rumeeniaga.
Kristiina Rokaševitš

Kristiina Rokaševitš (ka Rokashevich; sündinud 20. detsembril 1990) on eesti pianist.
Õpingud.
Kristiina Rokaševitš alustas õpinguid seitsmeaastaselt Tallinna Muusikakeskkoolis Ell Saviaugu klaveriklassis. Alates 2005. aastast on tema juhendajaks ka Marko Martin ning alates 2009. aastast õpib ta Eesti Muusika- ja Teatriakadeemias Marko Martini ja professor Ivari Ilja käe all.
Tunnustus.
Rokaševitš pälvis sihtasutuse Archimedes noore õpetlase stipendiumi 2010.
2016. aastal osales Rokaševitš telekonkursi "Klassikatähed" 3. hooaja saadetes, kus jõudis finaali ja võitis ERSO eripreemia.
Isiklikku.
Kristiina Rokaševitš abiellus 15. oktoobril 2016, katoliiklik laulatus toimus Tallinna Peeter-Pauli katedraalis.
Igor Denissov

Igor Vladimirovitš Denissov (vene keeles "И́горь Влади́мирович Дени́сов"; sündinud 17. mail 1984 Leningradis) on endine Venemaa jalgpallur, poolkaitsja.
Suurema osa klubikarjäärist mängis ta Peterburi Zenitis. Ta mängis ka Mahhatškala Anžis, Moskva Dinamos ja Moskva Lokomotivis.
Denissov lõi võiduvärava 2008. aasta UEFA karika finaalis jalgpalliklubi Rangers FC vastu. Zenit võitis mängu 2:0.
Karolus Uexküll

Karolus Uexküll (ka Karl Üxküll, Ixkul, Yxkul; surnud pärast 1542) oli Saare-Lääne ja Tartu toomhärra, kes pärines Vana-Liivimaa Uexküllide vasallisuguvõsast.
Karolus Uexkülli sünniaeg pole teada, kuid tõenäoliselt jäi see 15. sajandi keskpaika. 1477. aastal on sellenimelist isikut mainitud Rostocki ülikooli immatrikuleeritute seas. 1489. aastal oli Karolus Üxkül immatrikuleeritud Leipzigi ülikooli ning sama aasta oktoobris on teda mainitud Saare-Lääne toomkapiitli liikmena. Juba samal aastal täitis ta ka toomkapiitli ühe olulisima liikme, dekaani kohuseid.
Uexküll jäi Saare-Lääne toomkapiitli liikmeks väga pikaks ajaks. 1517. aastal anti talle lisaks ka toomhärrakoht Tartu kapiitlis, kuhu ta jäi vähemalt 1525. aastani. 1530. aastatel, kui puhkes Saare-Lääne vaenus, oli Uexküll vanima toomhärrana Saare-Lääne kapiitli "senior" (auväärseim liige), kuid see ei säästnud tema valdusi rüüstamisest: 1533. aastal põletati tema mõis maha. Uexküll ise siiski pääses ning viimast korda on teda Saare-Lääne kapiitli vanima liikmena mainitud 1542. aastal. Seega oli ta Saare-Lääne toomkapiitli liige vähemalt 53 aastat.
Tema nõbu Heinrich oli samuti Saaremaa (1515–1534) ja Tallinna toomhärra.
Aleksandr Anjukov

Aleksandr Gennadjevitš Anyukov (vene keeles "Алекса́ндр Генна́дьевич Анюко́в"; sündinud 28. septembril 1982 Kuibõševis) on Venemaa jalgpallur, kes mängib paremkaitsjana Venemaa kõrgliiga klubis Samara Krõlja Sovetov.
Suure osa klubikarjäärist on ta mänginud Peterburi Zenitis, kellega on tulnud viis korda Venemaa meistriks.
Venemaa jalgpallikoondisse kuulus ta aastatel 2004–2013.
Kristalliöö

Kristalliöö (saksa keeles "Kristallnacht") oli Natsi-Saksamaal ja Austrias 9. ja 10. novembril 1938 läbi viidud juudipogrommide rida.
Rüüstati juutide eluasemeid, asulaid ja kauplusi. Sturmabteilung ja tsiviilisikud hävitasid ehitisi, laastati üle 1500 sünagoogi. Kahepäevaseid rahutusi hakati tuhandete lõhutud poeakende järgi nimetama kristalliööks. 
Arvatakse, et kristalliööl tapeti Saksamaal vähemalt 91 inimest. Üle 30 000 juudi mehe arreteeriti ja saadeti koonduslaagritesse. Juudi kogukonnale määrati miljardi riigimargane trahv.
Vägivalla käivitas Saksamaal sündinud Poola juudi Herschel Grynszpani poolt Pariisis toime pandud tapmine. Mõrtsukas lasi 7. novembril diplomaat Ernst vom Rathile saatkonnaruumides kolm kuuli kõhtu ja 9. novembril mees suri.
Grandeur of the Seas

Grandeur of the Seas on kolmas Vision-klassi ristluslaev, mis kuulub ettevõttele Royal Caribbean Cruises Ltd. ja mida käitab laevakompanii Royal Caribbean International.
Ehitamine.
Kiil pandi laevale tehasenumbriga 492 Helsingis Kværner Masa-Yardsi laevatehases 6. juunil 1995. Vettelaskmistseremoonia toimus 1. märtsil 1996. 20. novembril 1996 sai laev valmis ja anti omanikele üle. Laev ristiti 13. detsembril 1996 Miamis, ristiemaks sai Aviva Ofer. Laev asus oma esmareisile 14. detsembril 1996 Miamist Kariibi mere saartele.
Laev on 279,2 m pikk, 32,31 m lai ja tema süvis on 7,62 m. Laeval on 11 tekki ja ta võib arendada kiirust 22 sõlme. Laeva mahutavus on 74 000. Laev võib peale võtta 2446 reisijat ja laevaperes on 760 liiget.
Keset laeva on aatrium, mis ulatub 4. tekist 10. tekini. 9. tekil on välisbassein. Teine bassein on jõusaaliga solaariumialal. Mõlema basseini juures on veekeerisealad, mida on välisbasseini juures 4 ja sisebasseini juures 2. Laeval on veel 8 eri stiilis söögikohta, teater, konverentsikeskus, raamatukogu, kasiino, hulk kauplusi ja mägironimissein.
Kasutamine.
Esialgu oli laeva kodusadam Miami ja kuni 2000 tehti laevaga 7 ööd kestvaid reise Väikestele Antillidele. Seejärel kasutati seda aeg-ajalt Euroopas, aeg-ajalt Kariibi merel. Suviti väljusid reisid USA idarannikult Norfolkist, Baltimore'ist ja Philadelphiast ning külastati Kariibi mere saari ja Bermudat, kuid ka USA kirdeosa ja Kanada Atlandi ookeani rannikut. Laeva kodusadam muutus korduvalt: selleks olid Tampa, Fort Lauderdale ja New Orleans.
Õnnetused.
30. oktoobril 2000 kadus laeval elekter 5½ tunniks. Lisaks valgustusele lakkasid töötamast kanalisatsioon ja konditsioneerid. Elekter tuli tagasi kell kolmveerand 11 hommikul. Laev pukseeriti Curaçaole Willemstadi ja läks merele tagasi 12 tundi hiljem.
20. aprillil 2005, kui laev saabus Mehhikos olevasse Costa Maya sadamasse, rebenes laeva kere ning sinna tekkis 13 m pikkune ja kuni 1½ m laiune ava. See asus veepinnast 1½ m kõrgemal. Royal Caribbeani sõnul aitasid õnnetusele kaasa 27 km/h puhunud tuul ja 5½ km/h tugevune hoovus. 7 päeva pikkune reis lühendati 5 päevale, sest laev oli 2 päeva remondis. Royal Caribbean pakkus reisijatele tasuta transporti New Orleansi või laevasisest krediiti nendele, kes otsustavad siiski laevale jääda. Hiljem saadeti laev kuivdokki ja kahjustus parandati.
Stephen Hunt

Stephen Patrick Hunt (sündinud 1. augustil 1981 Port Laoise'is) on Iirimaa endine jalgpallur, poolkaitsja.
Iirimaa jalgpallikoondises mängis Hunt aastatel 2007–2012.
Klubikarjääri jooksul mängis Hunt Inglismaa klubides Crystal Palace, Brentford, Reading, Hull City, Wolverhampton Wanderers, Ipswich Town ja Coventry City.
Kiibistik

Kiibistik (ingl "chipset") on arvuti emaplaadil paiknev kiipide komplekt, mis ühendab keskprotsessori arvuti muude osadega ja haldab kogu emaplaadi talitlust. Kui protsessor on arvuti "aju", siis kiibistik on tema "närvisüsteem". 
Varasemad emaplaadid vajasid mitmest integraallülitustest koosnevat komplekti. Pentium 4 jaoks lõi Intel nn sillaarhitektuuri, mis realiseerib kiibistiku kahe kõrgintegreeritud kiibiga – põhja- ja lõunasillaga (põhja ja lõuna nimetused tulenevad kiipide asendist struktuuriskeemil: ülal – all).
Ajaloost.
OCS (Original Chip Set) on kiibistik, mida kasutati varasematel Commodore Amiga arvutitel, mis määras Amiga graafika ja heli võimekuse. Selle järeltulija oli pisut täiustatud ECS (Enhanced Chip Set) ja rohkelt paranenud AGA (Advanced Graphics Architecture). OCS-i kasutati Amiga mudelitel, mis oli ehitatud 1985. ja 1990. aastatel. Kiibistik, mis andis Amigale selle unikaalse graafikavõimekuse, koosneb kolmest peamisest kiibist: Agnus, Denise ja Paula.
*Blitter on Agnuse osa, mis juhib andmete liiklust ja muutmist arvuti mälus. Blitter oli võimeline kopeerima suuri mäluplokke ühest mälu osast teise suhteliselt kiiresti, nii et CPU sai tegeleda teiste käskudega. Blitteri kasutati peamiselt piltide joonistamiseks ekraanil.
Veel märkimisväärseid kiibistikke:
Tootjad.
Tavaliselt on kiibistiku ja emaplaadi tootjad erinevad.
Tänapäevased tuntumad kiibistiku tootjad x86 emaplaadile on nVidia, ADM, VIA, SiS ja Intel.
Belémi torn

Belémi torn (portugali "Torre de Belém") on linnus Lissabonis Portugalis. 
Selle rajamisele pani aluse Portugali kuningas João II, et kindlustada Tejo jõe suuet. Samuti pidi see saabujatele olema kui tseremoniaalne värav Lissaboni. Alles aastal 1515, 20 aastat pärast João II surma, hakati Belémi torni Manuel I käe all ehitama.
Seda peetakse üheks manuelismi parimaks näiteks.
Alates 1983. aastast kuulub linnus UNESCO maailmapärandi hulka. 
Arhitektuur.
Ehitis on liigendatud kaheks selgelt eristatavaks mahuks - maismaa pool paiknev nelinurkse põhiplaaniga donjoni tüüpi torn ja jõepoolne lame sakmelise rinnatisega platvorm, kujundatud Itaalia 15. sajandi bastioniarhitektuuri eeskuju järgi ja on ühtlasi alguspunktiks teistele moodsatele kindlusehitistele Portugali asumaades Aafrikas, Aasias ja Lõuna-Ameerikas. Torni loodeküljel on raiddekooris ninasarviku pea kujuline veesüliti, esimene teadaolev selle looma skulptuur Euroopas, mis võib-olla on loodud Afonso de Albuquerque India-reisilt 1515. aastal toodud India ninasarviku järgi. Kreemvalgest Liozi lubjakivist ehitatud torni ja bastioni katavad rikkalikud raidkaunistused nagu köisreljeefid, vapikilbid Kristuse Ordu ristidega, ümarplastilised armillaarsfäärid, ažuursed rõdud ja rinnatised ning mauripärased ribiliste kuplitega konsooltornid torni ja bastioni nurkades.
Juno (1874)

Juno on maailma vanim registreeritud ja käigus olev reisijaid majutav Rootsi mootorreisilaev, mis on ehitatud Motala Verkstadi laevatehases 1874. aastal.
Nii Juno kui ka Wilhelm Tham ja Diana on alates 2004. aastast kaitse all.
Laev ehitati ning lasti vette Motala laevatehases 1874. aastal ning sõidab nüüdisajal Göta kanalis Göteborgi-Stockholmi liinil.
Eesti Akadeemiline Usundiloo Selts

Eesti Akadeemiline Usundiloo Selts (EAUS) on 3. aprillil 2006 asutatud teadusselts, mis edendab religiooniuuringute teaduslikku uurimist Eestis.
Selts korraldab alates 2006. aastast usundiloolisi aastakonverentse. EAUS kuulub Ülemaailmsesse Usundiloo Assotsiatsiooni (IAHR) ja Euroopa Religiooni Uurimise Assotsiatsiooni (EASR). 2019. aastal korraldas selts EASRi aastakonverentsi Tartus, milles osales üle 600 inimese 49 riigist.
Seltsi president on Indrek Peedu.
Kuuejalgsed

 
Kuuejalgsed ehk heksapoodid ("Hexapoda") on alamhõimkond, mis kuulub lülijalgsete hõimkonda.
Selles alamhõimkonnas eristatakse järgmisi suuri rühmi
Neid kõiki on varem arvatud ka putukate alla.
Kuuejalgsete takson, mille selles koosseisus esitas esimest korda J. Kukalová-Peck 1987. aastal, vastab klassikalisele putukate klassile (Willi Hennig 1953) ja varem oli kuuejalgsed putukate sünonüüm. (Taksoni autor on Henri Marie Ducrotay de Blainville (1816).) Uue definitsiooni järgi vastavad putukad välislõugsetele; siselõugseid (hooghännalised, tõukjalalised ja harkhännalised) enam putukate hulka ei arvata. 
Kuuejalgsete tunnused.
Kuuejalgsetel on mõned tunnused, mille tõttu pole kahtlust, et nad moodustavad loomuliku rühma. 
Peamine tunnus on kindel lülide arv. Pea koosneb tõenäoliselt kuuest omavahel kokku sulanud lülist, mis on äratuntavad peajätkete ja eriti peapiirkonna ganglionide järgi. Pea kannab ühte paari tundlaid ja kolme paari suiseid, mida nimetatakse ülalõugadeks, alalõugadeks ja alahuuleks.
Victor Jørgensen

Victor Jørgensen (12. juunil 1924 Hjørringis Hjørringi vald Põhja-Jüütimaa piirkond Taani – 29. august 2001) oli Taani poksija.
Jørgensen oli kokku vähemalt neljakordne Taani meister II kergekeskkaalus (kuni 67 kg) aastatel 1949–1950 ja 1952–1953.
Jørgensen sai II kergekeskkaalus (kuni 67 kg) 1952. aasta Helsingi olümpiamängude poksivõistlustel pronksmedali, kaotades poolfinaalis hilisemale hõbemedalivõitjale Sergei Štšerbakovile (NSV Liit) ning jäädes edasisest medaliheitlusest välja. 
Jørgensen sai II kergekeskkaalus (kuni 67 kg) 8. Euroopa meistrivõistlustel (Oslo, 1949) hõbemedali, kaotades finaalis kuldmedalivõitjale ja Euroopa meistrile Július Tormale (Tšehhoslovakkia).
PROM

PROM (lühend inglise keele sõnadest "Programmable Read-Only Memory") on ühekordselt programmeeritav pooljuhtmälu, millesse kord salvestatud andmed säilivad püsivalt. Erinevalt algsest mask-ROMist, mida programmeeris tootja, saab PROMi programmeerida (sellesse andmeid kirjutada) kasutaja.
PROM kujutab endast pooljuhtkristallil paiknevat ristuvatest rea- ja veerujuhtmetest (-liinidest) võrku ehk maatriksit, mille igasse ristumiskohta – mälupessa – on ühendatud dioodi või transistori pn-siire ja sellega järjestikku metallist (või amorfsest ränist) sulavriba. Niisuguses mälupesas on bitiväärtus 1. Selleks et programmeerimisel kirjutada mälupessa 0, lastakse sulavribast läbi piisaval tugeva elektrivoolu impulss, mis selle riba ära sulatab (või aurustab). Neid katkestatud ühendusi pole enam võimalik taastada. Seega oli võimalik ainult ühekordne prograrameerimine (OTP, "One Time Programmable").
Andmete lugemiseks antakse vastava pesa juhtmetele pinge (see on palju madalam kui programmeerimisel). Kui selle tulemusena läbib ahelat vool, registreeritakse väljundis 1, kui mitte, siis 0.
Niisugune programmeerimisviis ei olnud siiski eriti usaldusväärne, sest riba ülessulatamisel eraldunud metallipritsmed võisid kristallile tagasi sadestuda, tekitates väärühendusi.
Seda 1950. aastail väljatöötatud mälutüüpi hakkas 1970. aastail asendama töökindlam ning andmete kustutamist ja taaskirjutamist võimaldav püsimälu EPROM.
The Wall Street Journal

The Wall Street Journal on ingliskeelne Ameerika Ühendriikide majanduspäevaleht, mis ilmub New Yorgis. 
Wall Street Journalit annab välja ettevõte Dow Jones &amp; Company, mis kuulub News Corporationile. Ajaleht on nime saanud New Yorgi tänava Wall Streeti järgi, mis asub linna finantskeskuse südames.
Wall Street Journal on suurima levi- ja trükiarvuga Ameerika Ühendriikide ajaleht. 2010. aasta märtsis oli ajalehe trükiarv koos digilehetellimuste arvuga kokku 2,1 miljonit (sealhulgas 400 000 digilehetellimust) võrreldes ajalehe USA Today 1,8 miljoniga. 
Wall Street Journali põhiline rahvusvaheline konkurent on Londonis ilmuv majanduspäevaleht Financial Times. Indias ilmuv The Economic Times on trükiarvu suuruselt maailma teine majanduspäevaleht.
Wall Street Journal on ilmunud alates 8. juulist 1889, lehe asutasid Charles Dow, Edward Jones ja Charles Bergstresser.
Peenkeemia

Peenkeemia on väikesemahuline keemiatööstuse haru, mis toodab puhtaid keemilisi aineid spetsiifilisteks otstarveteks. Väärtuslike peenkeemia toodete keemilise sünteesi väljatöötamine ja tootmisprotsess on tihti küllalt kallid ning seotud jäätmete tekkega. 
Tootmise mastaabilt kuuluvad peenkeemia tooted tööstusliku suurtootmise ja laboratoorse sünteesi teel saadavate saaduste vahele. Peenkeemia alla kuulub näiteks ravimite toimeainete (või nende vahesaaduste), pestitsiidide, herbitsiidide, lõhnaainete, fotokemikaalide, tindi koostisainete jms spetsiaalse otstarbega keemiasaaduste tootmine.
News Corporation

News Corp (ametlikult News Corporation) on rahvusvaheline meediakonglomeraat peakorteriga Ameerika Ühendriikides. 
Ettevõtte asutaja ja tegevjuht on Rupert Murdoch, kelle perekonnale kuulub eelisaktsiate kaudu häälteenamus News Corporationi aktsionäride üldkoosolekul.
News Corpi aktsiad on noteeritud NASDAQil (tähised , ) ja Austraalia börsil (tähised NWS, NWSLV). News Corpi aktsia hind on aktsiaturuindeksi S&amp;P 500 komponent.
Rupert Murdoch asutas News Corporationi 1979. aastal Adelaide'is Austraalias. Ameerika Ühendriikidesse viidi ettevõtte peakorter 12. novembril 2004.
News Corpile kuuluvad News UK (endise nimega News International) kaudu Suurbritannia ajalehed The Times, The Sunday Times ja The Sun. News Internationalile kuulus nüüdseks tegevuse lõpetanud ajaleht News of the World. News Corporationil oli Suurbritannias osalus kaabeltelevisiooniettevõttes British Sky Broadcasting, mis anti 2013. aastal üle 21st Century Foxile ja müüdi seejärel 2019. aastal Comcastile.
Ameerika Ühendriikides kuulub News Corpile Dow Jones &amp; Company kaudu ajaleht Wall Street Journal, ajaleht New York Post ja kirjastus HarperCollins.
Enne selle kaheks jagamist 2013. aastal kuulusid News Corporationi alla teiste hulgas filmistuudio 20th Century Fox ja Foxi-nimelised tele- ja raadiofirmad Fox Broadcasting Company, Fox News Channel ja Fox Business Network. 2011. aastal puhkenud News of the Worldi ja teiste News Internationali ajalehtedega seotud skandaali tõttu teatas Murdoch, et firma jagatakse kaheks. Firma järeltulijad olid enamasti meediafirmadest koosnev 21st Century Fox ja kirjastusega tegelev ning Austraalia tele- ja raadiofirmasid haldav News Corp.
Ryan Reynolds

Ryan Rodney Reynolds (sündinud 23. oktoobril 1976 Vancouveris) on Kanada filminäitleja.
Tema tuntuimate filmirollide hulka kuuluvad osatäitmised filmides "Peoloom Van Wilder", "Amityville'i õudus", "Ettepanek", "" ja "Roheline Latern".
Filmides "" ja "Deadpool kehastas ta Marvel Comics'i antikangelast Deadpooli.
Ryan Reynolds abiellus 27. septembril 2008 Scarlett Johanssoniga. Nad läksid lahku detsembris 2010. 2012. aastal abiellus ta Blake Livelyga. Oktoobris 2014 teatas Blake oma blogi kaudu, et nad ootavad Ryaniga oma esimest last.
Enchantment of the Seas

Enchantment of the Seas on viies Vision-klassi ristluslaev, mis kuulub firmale Royal Caribbean Cruises Ltd. ja mida käitab laevakompanii Royal Caribbean International. Laev ehitati Kværner Masa-Yardsi laevatehases Helsingis Soomes 1997. aastal.
Ehitamine.
Kiil pandi laevale tehasenumbriga 493 Kvaerner Masa-Yardsi laevatehases 26. oktoobril 1995. Vettelaskmistseremoonia toimus 21. novembril 1996. 4. juulil 1997 sai laev valmis ja anti omanikule Enchantment Of The Seas (Royal Caribbean Cruises Ltd.) üle. Laeva ristiemaks sai Colleen Fain. Laev asus oma esmareisile 13. juulil 1997. aastal. 
2005. aastal pikendati 279,6 m pikka laeva Rotterdamis 301,36 meetrini. Uus kesksektsioon valmistati Aker Finnyardsi laevatehases (tänane STX Finland). Enchantment of the Seas ja Grandeur of the Seas on esimesed dünaamilise positsioneerimissüsteemiga ristluslaevad.
2012. aastal kasutati laeva kruiisidel Kariibi mere, Bahama ja Bermuda saartele.
Rhapsody of the Seas

Rhapsody of the Seas on neljas Vision-klassi ristluslaev, mis kuulub firmale Royal Caribbean Cruises Ltd. ja mida käitab laevakompanii Royal Caribbean International. Laev ehitati Chantiers de l'Atlantique'i laevatehases Saint-Nazaire'is Prantsusmaal 1997. aastal.
Ehitamine.
Kiil pandi laevale tehasenumbriga E31 Chantiers de l'Atlantique'i laevatehases 11. detsembril 1995. Vettelaskmistseremoonia toimus 1. augustil 1996. 1. aprillil 1997 sai laev valmis ja anti omanikele üle. Laeva ristiemaks sai Bodil Wilhelmsen. Laev asus oma esmareisile 19. mail 1997. aastal. 
2002. aasta aprillis Rhapsody of the Seas moderniseeriti. Laeva kasutati kruiisidel Austraalia ja Alaska sadamalinnadesse. 2012. aastal on kavas korraldada kruiise algusega Vancouverist Kanada ning Alaska sadamalinnadesse.
Leedu NSV Riikliku Julgeoleku Komitee

Leedu NSV Riikliku Julgeoleku Komitee oli Leedu NSV-s aastail 1978–1991 tegutsenud NSV Liidu Riikliku Julgeoleku Komitee struktuuriüksus. Aastatel 1954–1977 kandis organisatsioon nimetust Leedu NSV Ministrite Nõukogu juures asuv Riikliku Julgeoleku Komitee.
Organisatsioon.
Leedu NSV RJK organisatsiooni ülesehitus lähtus NSV Liidu RJK tsentraliseeritud struktuurist ning oli analoogne Eesti NSV RJK struktuuriga ja järgis NSV Liidu RJK organisatsioonilist ülesehitust.
Võrukeelne Vikipeedia

Võrukeelne Vikipeedia on Vikipeedia võrukeelne versioon. See sai alguse 2005. aasta juunis.
Seal on artiklit, millega see on artiklite arvult . keeleversioon, ja lehekülge. Seal on registreeritud kasutajat (kellest aktiivseid on ).
Võrukeelsel Vikipeedial on kolm administraatorit.
Võrukeelse Vikipeedia üks eestvedaja on Sulev Iva.
2024. aastal külastati võrukeelset Vikipeediat 1,4 miljonit korda.
Jacopo Sansovino

Jacopo d'Antonio Sansovino (2. juuli 1486 Firenze – 27. november 1570 Veneetsia) oli Itaalia skulptor ja arhitekt. 
Ta sündis Jacopo Tatti nime all. Ta õppis skulptuuri Roomas Andrea Sansovino juures, kes töötas seal 1504–1513, ja võttis tema järgi endale uue perekonnanime.
Roomas tegi Jacopo Sansovino Pietro Peruginole vahast mudeli "Ristilt võtmise" jaoks ning äratas Donato Bramante ja Raffaeli tähelepanu.
Ta naasis 1511 Firenzesse ning sai tellimuse kahele marmorkujule: Pühast Jaakobist Firenze toomkiriku jaoks ja Bacchusest (see asub praegu Bargello lossis). Ta tegi Michelangelole, kes vastutas Firenze San Lorenzo kiriku ehitamise eest, ettepanekuid selle fassaadi kaunistavate skulptuuride kohta, aga Michelangelo lükkas need tagasi, mis Sansovinot väga pahandas.
Perioodil 1510–1517 jagas ta ateljeed ja modelle maalikunstnik Andrea del Sartoga. Nagu kõigil 17. sajandi itaalia arhitektidel, nii ka temal läks suur osa ajast ja tööst õukonna ja muude organisatsioonide rituaalide jaoks vajalike ajutiste ehitiste püstitamiseks. Selles žanris oli tema suursaavutuseks paavsti Leo X jaoks 1515 rajatud triumfivärava ehitus.
Seejärel asus Sansovino Rooma.
Pärast Rooma rüüstamist 1527 lahkus ta sealt Veneetsiasse, kuhu jäi elama surmani. 1529 sai ta seal San Marco prokuraatorite kinnisvarahaldajaks ja peaarhitektiks. San Marco prokuraator oli Veneetsia tähtsuselt teine ametikoht doodži järel ja seega sai Sansovino Veneetsia üheks kõige mõjukamatest kunstnikest. Talle määrati esialgu aastapalgaks 80 tukatit, aga juba järgmisel aastal tõsteti seda 180 tukatini.
Tema teosteks on tähtsad ehitised ja rajatised Püha Markuse väljaku lähedal, näiteks mündikoda ning mitmesugused skulptuurid ja reljeefid Püha Markuse basiilikal. Ta aitas ümber ehitada maju, kirikuid, losse ja ametihooneid. 1537–1540 ehitati Püha Markuse väljakule hobusetalli asemele triumfikaarekujuline marmorist hoone Loggetta.
Tema tippteoseks sai Püha Markuse raamatukogu ("Biblioteca Marciana"), mis asub Doodžide palee vastas ja mis on Veneetsia üks kõige rikkalikumalt kaunistatud renessansiajastu ehitisi. Selle ehitus venis poole sajandi pikkuseks ja maksis 30 tuhat tukatit. Raamatukogu juures ühendas Sansovino klassitsismi, mida tavaliselt seostatakse lihtsuse ja rangusega, veneetslaste armastusega pinnakaunistuste vastu.
Pärast 41 aastat kestnud tööd Veneetsia peaarhitektina Sansovino suri. Tema asemel sai peaarhitektiks Andrea Palladio.
Fluxbox

Fluxbox on X Window Systemi aknahaldur.
Fluxbox põhineb C++-s kirjutatud aknahalduri Blackbox versioonil 0.61.1. Samas keeles on kirjutatud ka Fluxbox. Mõlemad programmid on ka sarnased: samad värvid, sama akende asetus ja stiilide täielik kattumine. Kummagi loomise eesmärk oli kirjutada kompaktne aknahaldur, mis vajaks vähe mälu.
Fluxboxi kasutajaliides koosneb vaid tegumiribast ja hüpikmenüüst, mis kutsutakse välja hiire paremklõpsuga töölaual. Ikoonide tugi on minimaalne: vaikeikoone ei kasutatagi, aga neid saab programmi iDesk abil lisada. Põhiline seadistus on talletatud tekstifailidesse, sealhulgas menüü ehitus ja sõrmistikukombinatsioonid, mis mingeid tegevusi käivitavad. Töö alguses on töölaud puhas, näha pole muud kui tegumiriba. Tegumiribal kuvatakse peale töötavate tegumite veel töölaua nimi ja kell. Programme saab käivitada lisaks otseteedele ka hüpikmenüü kaudu, kust tuleb valida käivitatava programmi nimi.
Fluxbox ühildub Extended Window Manager Hintsi standardiga.
Fluxbox võib pakkuda mõningast silmailu: muuta saab värve, kaldeid, piire ja mõningaid muid välimuse tunnuseid; näiteks viimased versioonid toetavad ümaraid nurki ja graafikaelemente. Efektide haldurid, näiteks xcompmgr ja transset-df, saavad muuta töölaua elemendid ja aknad läbipaistvaks. Täiendusi pakub ka IDeski, fbdeski või ROX Desktopi kasutamine. Fluxboxil on hulk vahendeid, mis Blackboxil puuduvad, näiteks sakkidega aknad ja konfigureeritav päiseriba. 
Kuna Fluxbox kasutab vähe mälu ja laadub kiiresti, siis kasutatakse seda mitmes LiveCD distributsioonis, näiteks Knoppix STD ja GParted. See oli vaikeaknahaldur Damn Small Linuxis ja antiXis, kuid asendati JWM-iga vastavalt 2007 ja 2009. Praegu on see vaikeaknahalduriks PCFluxboxOSis, mis on PCLinuxOSi versioon, ja Linux Minti Fluxbox CE-s. 2007. aasta oktoobris lasti välja Fluxbuntu, mis on Fluxboxi ja teisi vähe mälu vajavaid rakendusi sisaldav Ubuntu. 
Fluxboxi konfiguratsioonifailid asuvad kasutaja kodukataloogi alamkataloogis .fluxbox. Sõrmistiku otseteed salvestatakse failis ~/.fluxbox/keys, menüüde välimus failis ~/.fluxbox/menu. Kõik, mis käivitatakse töö alustamisel, on failis ~/.fluxbox/startup ja Fluxboxi konfiguratsioonifail on ~/.fluxbox/init. Algajaid vahel hirmutab graafilise konfigureerimiskeskkonna puudumine: kõik muudatused tuleb käsitsi konfiguratsioonifailides teha. Siiski on hiljem Fluxboxi jaoks välja töötatud graafiline konfigureerimisprogramm fluxconf.
Võimalused.
Aknahalduri Fluxbox tähtsamad võimalused on järgmised: juurmenüü avamiseks tuleb töölaual paremklõpsata, juurmenüü on kohandatav, toetatakse taustapilte, töötavad rakendused ilmuvad tegumiribale, on olemas töölaua otseteed ja toetatakse töölaua teemasid.
CrunchBang Linux

CrunchBang Linux (ehk #!, nagu teda logo tõttu sageli nimetati), oli Ubuntul põhinev väikese mahuga Linuxi distributsioon. BunsenLabs on CrunchBang Linuxi kogukonna-poolne edasiarendus.
CrunchBang kasutas aknahaldurina Openboxi. Vähese ressursinõudlikkuse tõttu sobib seda kasutada moraalselt vananenud või väikese võimsusega riistvaral (nt Asus Eee PC).
Ajalugu.
CrunchBang Linux töötati täielikult välja Ubuntu lähtekoodi põhjal, välja arvatud mõned paketid; distributsiooni loomisel saavutati hea tasakaal kiiruse ja funktsionaalsuse vahel.
Tarkvarateemalise veebisaidi Softpedia andmetel käivitub ja töötab CrunchBang kiiremini kui Ubuntu ja väheste ressursside korral ka Ubuntust paremini. Distro sisaldas lisaks vaikimisi rohkem rakendusi kui Ubuntu.
CrunchBangi autor Philip Newborough teatas projekti lõpetamisest 6. veebruaril 2015.
Tarkvara.
Erinevalt Ubuntust sisaldas CrunchBang Linux mitut mittevaba või patentidega koormatud programmi ja teeki. Nii toetab ta mitut multimeediavormingut, näiteks MP3, flash ja ka DVD taasesitamist.
CrunchBang Linuxis asendati mõned rakendused, mida Ubuntus vaikimisi kasutatakse:
CrunchBang Linuxil on ka teistsugune ikoonistik ja teistsugused vaikimisi taustapildid.
Versioonid.
CrunchBang Linuxist oli saadaval kaks versiooni:
Kunagi pakuti ka kolmandat versiooni: CrunchEee Edition — see oli modifitseeritud versioon Asus Eee PC jaoks. Seda enam ei pakuta, kuna Lite versioon ühildub täielikult Eee arvutitega.
Tartu Ülikooli Lõuna-Eesti keele- ja kultuuriuuringute keskus

Tartu Ülikooli Lõuna-Eesti keele- ja kultuuriuuringute keskus on interdistsiplinaalne üksus Tartu Ülikooli filosoofiateaduskonna koosseisus. Keskus koordineerib ja korraldab keele- ja kultuuriuuringuid ajaloolises lõunaeesti (võru, setu, mulgi ja tartu) piirkonnas. Keskus korraldab ülikoolis lõunaeesti keele ja kultuuri ainekursusi ja avaldab raamatuid (nt Tartu Ülikooli Lõuna-Eesti keele- ja kultuuriuuringute keskuse aastaraamat).
PCMan File Manager

PCMan File Manager ehk PCManFM on Hong Jen Yee väljatöötatud failihaldur.
PCMan File Manager on vaba tarkvara, mis on välja antud GNU Üldise Avaliku Litsentsi all. Programmi eesmärgiks on järgida freedesktop.org-i seatud koostalitlusvõime spetsifikatsioone.
PCManFM on LXDE töölauakeskkonnaga kaasa tulev failihaldur.
PCMan FM-i vahendite ja võimaluste hulka kuuluvad pisipildid pildifailide jaoks, esemete tirimine, vahekaardid, järjehoidjad interneti jaoks ja Inotify toetus (eksperimentaalne). Suurte kataloogide kiireks laadimiseks kasutatakse lõngemitmust. Programm on mitmekeelne.
Mereleksikon

"Mereleksikon" on 1996. aastal Eesti merendusterminoloogiakomisjoni koostatud ja Eesti Entsüklopeediakirjastuse kirjastatud merendusteemaline teatmeteos, mille peamine ülesanne on eestikeelsete merendusalaste oskussõnade elushoidmine, et vastu seista vene- ja ingliskeelsele survele. 
Rohkesti on Eesti-keskset materjali, mida ei saa kätte teistest allikatest. Raamatu koostamise mõttest Uno Lauri, Bruno Pao ja Reet Naberi eestvedamisel kulus ilmumiseni ligi kümme aastat.
Toimetuskolleegiumi kuulusid Heino Gustavson, A. Kask, R. Kurgo, Uno Laur, T. Ojamets, L. Parašin, Enn Tarvel, V. Tõnso ja Harry Õiglane (vastutav toimetaja). Teose juhtivtoimetaja oli Olev Luhaveer.
Mereviki on "Mereleksikoni" veebipõhine edasiarendus, mida haldab Veeteede Amet.
VEDIT

Vedit on tekstiredaktor, millest on olemas versioonid nii Windowsi kui ka MS-DOS-i jaoks. 
Vedit võimaldab redigeerida praktiliselt igat tüüpi faile, kaasa arvatud binaarfaile ning ka mitme gigabaidiseid faile. Programm on väga võimalusterohke, aga võtab väga vähe ruumi ning on väga kiire.
Vedit (Visual Editor) on Ted Greeni kirjutatud aastal 1979. 1980. aastal andis CompuView välja kommertsversiooni operatsioonisüsteemi CP/M jaoks. Kui IBM hakkas tootma PC-sid, oli Vedit 1982. aastal üks esimesi programme sellele platvormile. Mõne aastaga sai Veditist sisuliselt standardne tekstiredaktor. 
Vedit kohandati eesti keele jaoks ning oli alates 1988. aastast kasutusel toonases EKP KK Kirjastuse trükikojas. Selles programmis loodi ja toimetati toimetustes või trükikoja arvutitöötlusosakonnas tekstid, mis pehmeketastel sisestati ajalehtede küljendusarvutisse kasutamiseks küljendusprogrammiga Ventura Publisher. Seoses küljenduse üleminekuga trükikojast ajalehtede toimetustesse kadus Vedit järk-järgult kasutusest ja 1990. aastate teisel poolel olid ajalehetoimetused enamasti üle läinud Wordile.
1989. aastal CompuView suleti ning sellest ajast arendab programmi Greenview Data. Esimene Windowsi versioon ilmus 1997. aastal, 32-bitine Windowsi versioon 1998 ja 64-bitine 2003. aastal. Nüüdseks on loobutud programmi arendamisest ja müümisest teistele operatsioonisüsteemidele peale Windowsi ja DOS-i. Loobutud on näiteks nii UNIX-i, QNX-i versioonidest ning 2008. aastast lubatakse vabalt jagada vanu CP/M-i ja CP/M-86 programmiversioone. 
Vedit on kasutatav ainult klaviatuuriga, failihalduseks kasutati Norton Commanderi, hästi on kasutatav ka FAR manageriga. Eesti Päevalehe toimetuses loodi teisendusprogramm, mis võimaldab Veditis loodud teksti teisendada Word 6.0 tekstiks. Wordis loodud teksti teisendamine Veditisse oli veidi keerulisem, aga samuti võimalik. Vediti failid võtavad vähe ruumi, sest faili maht vastab enam-vähem tähemärkide arvule.
Veditis on kiri etteantud suuruse ja kujuga ning tähemärgid on ühelaiused nagu masinkirjas. See vähendab nn trükivigade tekkimise tõenäosust ja kergendab nende märkamist toimetamisel. Programmi kasutusjuhend on eestikeelne. Tekstitöötluse käigus antud käsud, näiteks "paks" või "kaldkiri", "sõrendus" ja "allajoonimine" tõstavad muudetud teksti vastava värvusega esile. Samuti on võimalik kasutada muid levinud tekstitöötlusvõtteid, näiteks teksti osi kopeerida või ümber paigutada.
Üldpikkus (laevandus)

Üldpikkus ehk kogupikkus (inglise keeles "length overall", lühend LOA) on vahekaugus meetrites laeva ahtri- ja vööripoolse punkti vahel.
Vöör hõlmab kere veekindlaid konstruktsioone, pakki ja umbreelingut, kuid mitte pukspriiti ja kaitsereelingut. Ahter hõlmab kere veekindlaid konstruktsioone, ahtripeeglit, puppi, traali rampi ja umbreelingut, kuid mitte kaitsereelingut, käiturit, roolilehte, tuukritreppi ja platvormi.
Ventura Publisher

Ventura Publisher on küljendustarkvara.
Kasutus Eestis.
Ventura Publisher võeti Tallinnas EKP KK Kirjastuse trükikojas kasutusele 1988. aastal. Eesti ajalehtede üleminek tinalaolt ja -küljenduselt arvutitöötlusele algas just selle programmiga ning kaasneva tekstiprogrammiga Vedit. Sedamööda, kuidas trükikoja arvutitöötlusosakond õppis programmi kasutama, läksid arvutilaole ja -küljendusele üle esmalt väiksema trükiarvuga ajalehed ja nädalalehed.
Esimese päevalehena hakati Tallinnas arvutil küljendama Päevalehte 1990. aastal, viimasena loobus tinalaost Rahva Hääl. Millalgi 1990. aastate keskel loobuti Ventura Publisherist ning ajalehti hakati küljendama Adobe PageMakeriga.
San Benedetto del Tronto

San Benedetto del Tronto on linn Itaalias Marche maakonnas Ascoli Piceno provintsis. San Benedetto del Tronto sai linnaõigused vabariigi presidendi 2000. aasta 25. oktoobri dekreediga.
Linn asub Aadria mere rannikul paari kilomeetri kaugusel Abruzzo maakonna piirist.
Linna esimene kirjalik mainimine aastal 998.
Haldus.
San Benedetto del Tronto piirneb järgmiste omavalitsusüksustega: Acquaviva Picena, Grottammare, Martinsicuro (TE), Monteprandone.
Muusikaelu

Muusikaelu on muusikaga seotud kultuuri osa. Paljudel muusikaelu osadel on loomemajanduslik väärtus. 
Muusikaelu koosneb tegevusaladest, millega on seotud üksikisikud, kollektiivid ja organisatsioonid:
Muusikaelu Eesti Vabariigis.
Koordineerimine.
Eesti Vabariigis koordineerivad muusikaelu:
Korraldamine ja rahastamine.
Eesti Vabariigis korraldavad ja rahastavad muusikaelu:
Kirjandus.
Lõhmus, Marko 1990: "Regionaalne isemajandamine -- regionaalne muusikakultuur", Scripta Musicalia nr.2, 1990, 1-2
Muusikakriitik

Muusikakriitik on isik, kes tegutseb muusikakriitika valdkonnas.
Hinnang

Hinnang (inglise keeles "evaluation") on hindamise tulemusel saadud arvamus või otsustus objekti kohta. Hinnang võib põhineda objektiivsetel andmetel, hindava isiku kogemustel, tähelepanekutel või vaatlustel.
Hinnangu andmise protsess on hindamine, mille käigus hinnatavat objekti võrreldakse hindava subjekti kehtestatud väärtuste skaalaga. Hinnangu saamiseks võib kasutada mitmesuguseid hindamismeetodeid.
Objektile antud püsiv hinnang moodustab objekti väärtuse.
Kalisz Pomorski

Kalisz Pomorski (saksa keeles "Kallies") on linn Poolas Lääne-Pomorze vojevoodkonnas Drawsko Pomorskie maakonnas, Kalisz Pomorski valla halduskeskus.
Nimest hoolimata ei asu Kalisz Pomorski mere kaldal. Mereni jääb sadakond kilomeetrit. Looduslikult asub linn Myślibórzi järvedelaval 115 m üle merepinna ja sealkandis on palju väikseid järvi. 
Linna pindala on 11,89 km².
Linna läbivad maantee ja raudtee, mida mööda saab sõita lääne poole Stargardi kaudu Szczecinisse ja ida poole Piła kaudu Bydgoszczisse. 
Ajalugu.
1939 toimunud väljakaevamiste ajal leiti umbes 3000 aasta vanune aare ning 3. ja 4. sajandist pärinevad urnmatuse hauad.
13. sajandi keskpaigas asustas Brandenburgi markkrahv tungi käigus itta Kalisz Pomorski kanti sakslasi, kes asutasid oma asula. See sai saksakeelse nime Kallies. 1303 sai see juba Magdeburgi linnaõiguse. Linn sai söe ja pigiga kauplemise õiguse ning kogus küllaldaselt raha linnale kindlustuste ehitamiseks. 1350 sai rüütel Henning von Wedell Kalliese läänina endale. 1378 läks linn Güntersbergide perekonnale, kes valitses linnas kuni 1731. aastani. 1402–1455 kuulus linn Saksa ordule, seejärel Brandenburgi Neumarki. Orduajal rüüstasid Poola väed linna 3 korda ja iga kord panid nad linna põlema. 1623 tabas linna katk ning 1683 ja 1771 hävis linn tulekahjus niivõrd põhjalikult, et 1777 algas linna taastamine Preisimaa kuningakoja finantsabiga. Linna tänavavõrk kavandati nullist peale. 1816 toimus Preisimaal haldusreform, mille tulemusel Kallies arvati Pommeri provintsi Koslini ringkonda Dramburgi kreisi.
1. septembril 1888 sai linn raudteeühenduse. Peatselt järgnesid uued liinid ja 1900. aastaks oli senine väike küla muutunud umbes 3000 elanikuga raudteesõlmeks. See kujundas ümber kogu linna majanduse: kui seni oli asula peamiseks majandusharuks olnud riide tootmine, siis nüüd sai selleks lubjakivi ja tsemendi tootmine. 1927 suleti viimane riidevabrik.
Pärast Esimest maailmasõda suurenes linnaelanike arv märgatavalt ja rajati uued linnaosad. Kalliesi asusid elama sakslased Poolale loovutatud aladelt Posenist ja Lääne-Preisimaalt. 1924 algas linna elektrifitseerimine. Viimase suurprojektina enne uut maailmasõda valmis 1935 uus raekoda. 1938 viidi Kallies koos kogu Dramburgi kreisiga vastloodud Poseni-Läänepreisi piirimargi koosseisu.
Saksa aeg lõppes linnas 1945. aasta veebruaris. Linna ümber toimusid ägedad lahingud, milles linn põhiosas hävis. Enamik linnaelanikest oli põgenenud juba varem, ülejäänud küüditati Poola valitsuse poolt, kelle kontrolli alla linn pärast sõda läks. Ühtlasi hakkas ta kandma Kalisz-Pomorski nime, et eristada teda Suur-Poola vojevoodkonnas olevast Kaliszist, mis on märksa suurem linn. Tänapäevane raekoda valmis 1968.
Kalisz-Pomorski sõpruslinnad on Kaltenkirchen ja Torgelow, mõlemad Saksamaalt.
Lugo provints

Lugo provints on provints Hispaanias Galicia autonoomses piirkonnas.
Lugo provints piirneb kirdes Astuuria autonoomse piirkonnaga ning kagus Leóni, lõunas Ourense, edelas Pontevedra ja läänes A Coruña provintsiga. Põhjas piirneb see Atlandi ookeani kuuluva Biskaia lahega.
Provintsi idaosas on Macizo Galaico mäed. Sinna ulatuvad ka Kantaabria mäed. Kantaabria mägedes Lugo ja Leóni provintsi piiril on Lugo provintsi kõrgeim tipp, 1987 m kõrgune Cuina mägi.
Provintsi suurim jõgi on põhjast lõunasse voolav Miño, mis suubub Atlandi ookeani Hispaania ja Portugali piirijõena. Vastassuunas, lõunast põhja voolavate jõgede seas on suurimad Navia ja Eo, millest esimene suubub ookeani Astuurias ja teine Lugo provintsis.
Haldusjaotus.
Provintsi keskus on Lugo. Suuremad asulad on veel Monforte de Lemos, Viveiro, Ribadeo, Vilalba, Sarria, Burela ja Chantada. Kokku on provintsis 67 valda, millest elanike arvult suurimad on järgmised:
Vallad.
Provintsi kuuluvad 67 valda on järgmised:
"Vallad on loetletud nende artikleid arvestamata."
Kliima.
Lugo provintsi aasta keskmine temperatuur on +11,2 °C, jaanuaris +7,9 °C, augustis +19,8 °C.
Aastas sajab keskmiselt 942 mm, sealhulgas jaanuaris 68 mm ja augustis 3 mm sademeid. Aastas paistab päike keskmiselt 1895 tundi, sealhulgas jaanuaris 96 ja augustis 258 tundi.
Mõtlev Mees

Mõtlev Mees on 2002. aastast väljaantav Mustamäe linnaosa auhind.
Auhind antakse enim kohalikku elu mõjutanud inimesele või inimrühmale. Selleks on pronkskuju "Mõtlev mees", mille autor on Tauno Kangro. Kujuke on Männipargis oleva skulptuuri vähendatud koopia.
Laureaadid.
Auhinna pälvinuid:
Ourense provints

Ourense provints on provints Hispaanias Galicia autonoomses piirkonnas. Piirneb lõunas Portugaliga.
Provintsi keskus on Ourense. Provints jaguneb 92 vallaks.
Kliima.
Ourense provintsi aasta keskmine temperatuur on +14,9 °C, jaanuaris +8,3 °C, augustis +22,3 °C.
Aastas sajab keskmiselt 833 mm, sealhulgas jaanuaris 98 mm ja augustis 18 mm sademeid. Aastas paistab päike keskmiselt 1983 tundi, sealhulgas jaanuaris 81 ja augustis 270 tundi.